Aladiškių ąžuolas

Aladiškių ąžuolas – Aladiškių kaimo išskirtinis medis, augantis Varėnos rajone, Vydenių seniūnijoje. Ąžuolas stūkso šalia kaimo kapinių, įsikūrusių atvirame kraštovaizdyje, tarp laukų, 4 km į pietus nuo kelio , 1 km į šiaurę nuo pasienio su Baltarusija. Nuo 2025 m. – rajoninės reikšmės saugomas botaninis gamtos paveldo objektas.

Rajono savivaldybės administracijai prašymą įtraukti šį ąžuolą į saugomų gamtos paminklų sąrašą 2024 m. pateikė Vydenių seniūnė Genė Ramaškienė. Buvo nurodyta, kad ąžuolas žaliuoja Aladiškių kaime, prie pat kapinių, valstybinėje žemėje. Pateikta keletas duomenų: amžius gali siekti 300 metų, kamieno apimtis – 4,62 m, aukštis – apie 14 m, lajos plotis – apie 16 m. Medžio kamienas turėjo drevių, bet atrodė ganėtinai sveikas. Medis visiškai gyvybingas, be sausų šakų, jo laja – taisyklinga, negenėta, natūraliai susiformavusi. Medis turėjo ir jo niokojimo požymių – kamieno apačia kiek apdegusi, galbūt dėl šalia esančioje ganykloje padegtos žolės. Šis medis – apylinkės kraštovaizdžio puošmena, todėl suteiktas paminklinis statusas būtų jo saugumo garantas.Rajono tarybos rankose – ir dviejų medžių gerovė merkiokrastas.lt 2024-06-21

Aladiškių ąžuolas paskelbtas saugomu medžiu Varėnos rajono savivaldybės tarybos 2025 m. vasario 18 d. sprendimu Nr. T-X-538.Saugomų teritorijų valstybės kadastras. Aladiškių ąžuolas stvk.lt/map

 Šaltiniai 

Kategorija:Varėnos rajono paveldas
Kategorija:Lietuvos gamtos paveldo objektai